04/02/2011 | Administración LocalMunicipal
Cerceda
Secretaría
Nomeamento de teniente de alcalde, xunta de goberno e delegación de área

En sesión do Concello-Pleno de data 21 de xaneiro tomouse posesión como Concelleira da Corporación, Dna. María Viqueira Iglesias. Por Decreto da Alcaldía-Presidencia, de data 21 de xaneiro, creouse dentro da estructura do goberno local, a Area de Servizos Sociais, que comprende os ector da actividade local descrito no mesmo Decreto. i. De acordo co disposto polo artigo 20 da Lei 7/1985, de 2 de abril, Reguladora das Bases de Réxime Local, os Tenentes de Alcalde e a Xunta de Goberno son órganos de goberno necesarios no Concello de Cerceda. ii. O artigo 52 do Real Decreto 2568/1986, de 28 de novembro, que aproba o Regulamento de Organización, Funcionamento e Réxime Xurídico das Entidades Locais, en adiante ROF dispón que a Xunta de Goberno estará integrada polo Alcalde e os concelleiros que o primeiro nomee libremente. O número de concelleiros que o alcalde pode nomear membros da Xunta de Goberno non poderá ser superior ao tercio do número legal de membros da Corporación, sen que, para este cómputo se teñan en conta os decimais. ii. O artigo 46 do ROF citado dispón que o Alcalde nomea libremente aos tenentes de alcalde entre os membros da Xunta de Goberno mediante resolución que se publicará no Boletín Oficial da Provincia, sen prexuízo da súa efectividade desde o día seguinte ao da sinatura da resolución, se nela non se dispón outra cousa. iii.- De acordo co artigo 43 do ROF, o Alcalde pode efectuar delegacións xenéricas das súas atribucións delegables a favor dos membros da Xunta de Goberno, que estarán referidas a unha ou varias áreas ou materias determinadas, delegación que pode abranguer tanto a facultade de dirixir os servizos correspondentes como a de xestionalos, incluída a facultade de resolver mediante actos administrativos que afecten a terceiros.5.- O artigo 52 do ROF dispón que poden ser obxecto dunha soa resolución do Alcalde o nomeamento como membro da Xunta de Goberno e a delegación de atribucións á que fai referencia o artigo 43 do mesmo regulamento. Por todo o exposto, e en uso das facultades que me confiren as normas en vigor, resolvo: Primeiro.- Nomear como vocal da Xunta de Goberno Local, á concelleira, Dna. María Viqueira Iglesias. Segundo.- Nomear como 2ª Tenente de Alcalde á concelleira, Dna. María Viqueira Iglesias. Terceiro.- Efectuar a favor da vocal da Xunta de Goberno Local e 2ª Tenente de Alcalde, Dna. María Viqueira Iglesias, a seguinte delegación xenérica, referida á área que se determina, ao abeiro do que dispón o artigo 43.3 II do ROF: Abarca a facultade de dirixir e xestionar os servizos municipais correspondentes, incluída a facultade de ditar actos administrativos que afecten a terceiros. a) Os actos que o órgano delegado dite no exercicio das atribucións que se lle delegaron enténdense ditados polo órgano delegante, correspondendo a este, en consecuencia a resolución dos recursos de reposición que poidan interpoñerse. b) O exercicio das facultades por delegación deberá facerse constar nas resolucións que se diten, en conformidade co que dispón o artigo 14 da Lei 30/1992, de 26 de novembro. c) O órgano delegante conservará as facultades de recibir información detallada da xestión da competencia delegada e dos actos e disposicións que emanen en virtude da delegación, e debe ser informado con anterioridade á adopción de decisións de trascendencia, de acordo co disposto no artigo 115 do ROF. d) A Alcaldía poderá revogar en calquera momento as delegacións que se efectúen seguindo as mesmas formalidades aplicadas para outorgalas. e) A Alcaldía poderá avogar en calquera momento o coñecemento dun asunto determinado de acordo co que dispón o artigo 14 da Lei 30/1992, de 26 de novembro. Cuarto.- Esta resolución será efectiva desde o día seguinte ao da súa sinatura e será publicada no Boletín Oficial da Provincia da Coruña, en cumprimento do que dispón o artigo 44 do ROF. Así mesmo, esta resolución será notificada á persoa interesada para a súa aceptación, facéndolles saber que, de acordo co que dispón o artigo 114 do ROF, a delegación entenderase aceptada tacitamente se no prazo de tres días hábiles contados desde a notificación non realizan ningunha manifestación expresa no sentido contrario ante o órgano delegante. Cerceda, 21 de xaneiro de 2011 O Alcalde-Presidente Asdo. José García Liñares